Wɔatwerɛ nsɛm wei ɛwɔ Asante kasa mu Wegbe Kpalime yε akuraa bi a ɛwɔ Dayi Anafo fam wɔ Firaw mantam a ɛwɔ ɔman Ghana. Wɔgyedi sɛ nnipa a wɔte Kpalime mpɔtam hɔ no tu firii Notsie a ɛwɔ ɔman Togo mu na ɛbaa hɔ. Wɔ yɛɛ saa de guane firii Notsie hene Togbe Agorkorli nhyɛsoɔ ne n'atirimmɔden ase. Kuo kɛseɛ baako tu kɔtenaa mpoano. Nnipa a ɛwɔ kuo a ɛtɔ so mmienu no mu ne Wegbe, Kpeve, Klefe ne afoforɔ a ɔte Firaw mfimfini nsaase so. Nnipa no mu pii yɛ Anlofoɔ. Wegbe Kpalime ka nkuraaseɛ atitiriw a ɛwɔ Kpalime mpɔtam hɔ. Abusuabɔ da Wegbe ne Kpalime nkuraase ahoroɔ bi te sɛ Kpale, Todome, Tsatee, Hiama, Kaira, To ne Duga ntam. Duga yɛ kpalime nkuraase no mu ɔtitiriw anaa kɛse paa. Nnipa a ɛwɔ Wegbe di Kpalikpakpa za anaa Kpalikpakpa afahyɛ afe biara wɔ Ɔpɛnimaa bosome no mu. Wɔyɛ eyi de kae akokoduro kɛseɛ a wɔn nananom daa no adi berɛ a wɔretu afiri Notsie a ɛwɔ Togo mu no. Wɔde afahyɛ yi sii hɔ wɔ afe apem ahankron aduokron nsoo(1997). Wɔsesa beaɛ titiriw a wɔdi afahyɛ no afe biara.